सांत आंतोनिक नवेन

सांत आंतोनिक नवेन 
Saint Anthony Novena

अनदवांत सांत आंतोनी, विस्वाश्या आनी भेटलेल्या चाकरा जेजूच्या आनी मारयेच्या, आनी जळत्या दिव्या सांत फ्रांचिस्क आसिजाच्या पयले अर्दीच्या, तुका भरला देवान देण्यांनीं आनी संयभावरते पदवेन सगळ्यां भुतांचेर आंद देवचारांचेर, जे राज करता ह्या संवसारांत, घालून तांकां सगळ्यांक तुजे खोशे खाल, आनी करुन तुका एक उपकार वांटपी, खालतेपणीं तुका आमी उलो मारूं जाल्यार, रोकडेंच पळता मर्ण, चुकी, खर्गां, देवचार आनी पिडेचो वसो, पिडेवंतांक मेळता भलायकी, आडखळिंक सांपडलेल्यांक आधार, थोंटींपांगळीं बरीं जातात, दोरयाचें मोड थांडावता, ना जातात सगळे संकश्ट, दुसपट्तात सगळे दुस्मान, उगटे आनी लिपून आसात ते, निवारतात उज्याच्या आनी धरंकांपीच्या सकष्टांतले, आनी सांडलेल्यो वस्तु मेळतात, शेखीं सगळे उपकार मेळतात तुजे अचोरयांचे पदवोच्या बळान, आमी मागतांव तुजे लागीं, विनत करुन जेजू लागीं, जो ल्हान बुरग्याच्या रुपान तुजे वेंगेंत येतालो घेवंक आपुर्बायेचे हुमाने, आनी ताचे भव भागेवंती माये लागीं जीचो तूं वरतलय एक विस्वाशी चाकर, मेळोवन घे आमकां कुडीच्या आनी आत्म्याच उपकार जांची आमकां चढ गरज, अधिक करुन....

(हांगा माग तुजो उपकार )

आमकां पाव सगळ्यां आडखळींनीं, खंती-दुखीनीं आमी तांकुंक सर्गींची वाट आनी पावूनच्याक सासणाच्या सुखाक.

आमेन

(आमच्या बापा, नमान मारये आनी म्हंया बापाक )

 पळेयात 

Anthony_of_Padua

वर्ग:! रोमान काथलीक आंचीं मागणीं
वर्ग:देवनागरी पानां